ডেভিড ওয়ার্নার
নিউ সাউথ ওয়েলস প্রদেশের সিডনির উত্তরাংশের উপকণ্ঠে প্যাডিংটন এলাকায় ডেভিড ওয়ার্নার জন্মগ্রহণ করেন। ১৩ বছর বয়সে বল শূন্যে মারার অভ্যাসের কারণ কোচ তাকে ডানহাতে ব্যাটিং করার পরামর্শ দেন। কিন্তু এক মৌসুম পর তার মা শিলা ওয়ার্নার তাকে পুণরায় একই অবস্থানে নিয়ে যান। সিডনি কোস্টাল ক্রিকেট ক্লাবের পক্ষে বামহাতে ব্যাটিং করে তিনি অনূর্ধ্ব-১৬ দলের রান সংগ্রহের রেকর্ড ভঙ্গ করেন। ১৫ বছর বয়সে ইস্টার্ন সাবার্ব ক্লাবের পক্ষে প্রথম গ্রেড ক্রিকেটে অভিষেক হয় তার। এরপর অনূর্ধ্ব-১৯ দলের হয়ে শ্রীলঙ্কা সফর করেন ও রাজ্য দলের পক্ষে চুক্তিবদ্ধ হন। তিনি মাত্রাভিল পাবলিক স্কুল ও র‌্যান্ডউইক বয়েজ হাই স্কুলে অধ্যয়ন করেন।
অ্যান্ডি ওয়ালার
অ্যান্ড্রু ক্রিস্টোফার বুন্ডু ওয়ালার (জন্ম: ২৫ সেপ্টেম্বর, ১৯৫৯) সলিসবারিতে জন্মগ্রহণকারী জিম্বাবুয়ের সাবেক ক্রিকেটার। ১৯৮০ থেকে ১৯৯০-এর দশক পর্যন্ত সমগ্র খেলোয়াড়ী জীবনে জিম্বাবুয়ে জাতীয় ক্রিকেট দলের হয়ে দুই টেস্ট ও ৩৯টি একদিনের আন্তর্জাতিকে অংশগ্রহণ করেছেন অ্যান্ডি ওয়ালার। ২০১৩-২০১৪ মেয়াদকালে তিনি জাতীয় ক্রিকেট দলের প্রধান কোচের দায়িত্ব পালন করেন। তাঁর পুত্র ম্যালকম ওয়ালার বর্তমানে জিম্বাবুয়ের জাতীয় ক্রিকেট দলে খেলছেন। এছাড়াও, তাঁর ভাইপো নাথান ওয়ালার ঘরোয়া ক্রিকেটে ম্যাশোনাল্যান্ড ঈগলসের প্রতিনিধিত্ব করছেন। অভিষেক টেস্টের দ্বিতীয় ইনিংসে তিনি অর্ধ-শতক হাঁকান।